ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องค่าธรรมเนียมใบอนุญาตประกอบกิจการโทรคมนาคม โดยที่เป็นการสมควรปรับปรุงอัตราหลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมเพื่อให้เกิดความเป็นธรรมระหว่างผู้รับใบอนุญาตประกอบกิจการโทรคมนาคมที่มีโครงข่ายเป็นของตนเองและผู้รับใบอนุญาตประกอบกิจการโทรคมนาคมที่ไม่มีโครงข่ายเป็นของตนเองอีกทั้งเพื่อส่งเสริมผู้รับใบอนุญาตประกอบกิจการโทรคมนาคมขนาดกลางและขนาดย่อมให้สามารถแข่งขันในตลาดโทรคมนาคมได้อย่างมีประสิทธิภาพเสมอภาค และเป็นธรรมอาศัยอำนาจตามความในมาตรา ๒๗ (๖) และมาตรา ๔๕แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และตามมาตรา ๑๑แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงกำหนดอัตราหลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง ค่าธรรมเนียมใบอนุญาตประกอบกิจการโทรคมนาคมข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการโทรคมนาคมชั่วคราว(๒) ประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๒) พ.ศ. ๒๕๕๐(๓) ประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๓) พ.ศ. ๒๕๕๒(๔) ประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตการให้บริการอินเทอร์เน็ต พ.ศ. ๒๕๕๑(๕) ประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตการให้บริการอินเทอร์เน็ต (ฉบับที่ ๒) พ.ศ. ๒๕๕๒(๖) ประกาศคณะกรรมการกิจการโทรคมนาคมแห่งชาติ เรื่องหลักเกณฑ์การหักค่าลดหย่อนรายได้ก่อนคำนวณค่าธรรมเนียมใบอนุญาตประกอบกิจการโทรคมนาคมแบบที่สามและใบอนุญาตการให้บริการอินเทอร์เน็ตแบบที่สามข้อ ๔ บรรดาประกาศระเบียบ ข้อบังคับ หรือคำสั่งอื่นใด ในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๕ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและผู้รับใบอนุญาตการให้บริการอินเทอร์เน็ต ซึ่งไม่รวมถึงผู้ได้รับอนุญาต สัมปทานหรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน) และบริษัท กสทโทรคมนาคม จำกัด (มหาชน) อยู่ก่อนวันที่พระราชบัญญัติการประกอบกิจการโทรคมนาคม พ.ศ.๒๕๔๔ ใช้บังคับรายได้จากการประกอบกิจการโทรคมนาคม หมายความว่ารายได้จากการให้บริการโทรคมนาคมทุกประเภทบริการที่เกิดขึ้นภายใต้ใบอนุญาตประกอบกิจการโทรคมนาคมแบบที่หนึ่งใบอนุญาตประกอบกิจการโทรคมนาคมแบบที่สองหรือใบอนุญาตประกอบกิจการโทรคมนาคมแบบที่สาม ทั้งนี้ รายได้จากการให้บริการโทรคมนาคมให้หมายความรวมถึงรายได้จากการให้บริการอินเทอร์เน็ตด้วยคณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติข้อ ๖ หน้าที่ของผู้ยื่นคำขอรับใบอนุญาตและผู้รับใบอนุญาตผู้ยื่นคำขอรับใบอนุญาตมีหน้าที่ชำระค่าดำเนินการคำขอใบอนุญาตและผู้รับใบอนุญาตมีหน้าที่ชำระค่าธรรมเนียมใบอนุญาตรายปีและค่าธรรมเนียมต่ออายุใบอนุญาตแก่สำนักงานตามอัตราและเงื่อนไขการชำระค่าธรรมเนียมใบอนุญาตประกอบกิจการโทรคมนาคมที่กำหนดในภาคผนวกแนบท้ายประกาศนี้ข้อ ๗ การชำระค่าธรรมเนียมใบอนุญาตรายปี(๑) การชำระค่าธรรมเนียมใบอนุญาตให้ชำระปีละครั้งโดยให้นำรายได้จากการประกอบกิจการโทรคมนาคมที่เกิดขึ้นในรอบระยะเวลาบัญชีของผู้รับใบอนุญาตมาคำนวณค่าธรรมเนียมใบอนุญาต ทั้งนี้รายได้จากการประกอบกิจการโทรคมนาคมที่นำมาคำนวณค่าธรรมเนียมใบอนุญาตเป็นรายได้ก่อนหักค่าใช้จ่ายโดยไม่สามารถหักค่าลดหย่อนใด ๆ ได้(๒)ให้ผู้รับใบอนุญาตชำระเงินค่าธรรมเนียมใบอนุญาตภายในหนึ่งร้อยห้าสิบวันนับจากวันสิ้นรอบระยะเวลาบัญชีพร้อมนำส่งงบการเงินประจำปีที่ผ่านการรับรองจากผู้สอบบัญชีรับอนุญาตตามกฎหมายและเปิดเผยรายได้ที่เกิดขึ้นจากการให้บริการตามแบบใบอนุญาตไว้ในหมายเหตุประกอบงบการเงินเว้นแต่ในกรณีที่ผู้รับใบอนุญาตไม่สามารถนำส่งงบการเงินประจำปีที่ผ่านการรับรองจากผู้สอบบัญชีรับอนุญาตตามกฎหมายได้ภายในระยะเวลาดังกล่าวให้ผู้รับใบอนุญาตนำส่งงบทดลองแทน ทั้งนี้เมื่อผู้สอบบัญชีรับอนุญาตตามกฎหมายได้รับรองงบการเงินประจำปีแล้วให้ผู้รับใบอนุญาตนำส่งงบการเงินดังกล่าวภายในสิบห้าวันนับจากวันที่ผู้สอบบัญชีรับอนุญาตตามกฎหมายรับรองในกรณีที่ผู้รับใบอนุญาตไม่ชำระค่าธรรมเนียมใบอนุญาตหรือชำระไม่ครบถ้วนตามจำนวนที่พึงชำระภายในวันครบกำหนดชำระค่าธรรมเนียมใบอนุญาตผู้รับใบอนุญาตต้องชำระค่าธรรมเนียมใบอนุญาตและค่าธรรมเนียมเพิ่มในอัตราร้อยละหนึ่งจุดห้าต่อเดือนของจำนวนเงินที่ค้างชำระโดยเศษของเดือนให้นับเป็นหนึ่งเดือนนับตั้งแต่วันถัดจากวันครบกำหนดชำระค่าธรรมเนียมใบอนุญาตจนกว่าจะชำระค่าธรรมเนียมใบอนุญาตครบถ้วน(๓) สำนักงานจะตรวจสอบการชำระค่าธรรมเนียมใบอนุญาตตาม (๒)ให้แล้วเสร็จภายในระยะเวลาเก้าสิบวันนับจากวันที่สำนักงานได้รับงบการเงินที่ผู้สอบบัญชีรับอนุญาตตามกฎหมายรับรอง หากสำนักงานพบว่าผู้รับใบอนุญาตได้ชำระค่าธรรมเนียมใบอนุญาตไว้ไม่ถูกต้องสำนักงานจะมีหนังสือแจ้งให้ผู้รับใบอนุญาตชำระค่าธรรมเนียมใบอนุญาตให้ครบถ้วนหรือรับคืนค่าธรรมเนียมใบอนุญาตในส่วนที่ได้ชำระไว้เกิน ภายในระยะเวลาสิบห้าวันนับจากวันที่ได้รับหนังสือแจ้ง หากพ้นกำหนดชำระเงินตามเวลาดังกล่าวผู้รับใบอนุญาตที่ชำระค่าธรรมเนียมใบอนุญาตไว้ไม่ครบถ้วน จะต้องชำระค่าธรรมเนียมเพิ่มในอัตราร้อยละหนึ่งจุดห้าต่อเดือนของจำนวนเงินค่าธรรมเนียมใบอนุญาตในส่วนที่ไม่ครบถ้วนโดยเศษของเดือนให้นับเป็นหนึ่งเดือน จนกว่าจะชำระค่าธรรมเนียมใบอนุญาตครบถ้วนเพื่อเป็นการตรวจสอบความถูกต้องและครบถ้วนของการชำระค่าธรรมเนียมใบอนุญาตสำนักงานอาจให้ผู้รับใบอนุญาตนำส่งเอกสารหลักฐานหรือข้อมูลอื่นที่จำเป็นต่อการพิจารณาเพิ่มเติมภายในระยะเวลาที่กำหนดข้อ ๘ ค่าธรรมเนียมใบอนุญาตประกอบกิจการโทรคมนาคมและค่าธรรมเนียมใบอนุญาตให้ใช้คลื่นความถี่ซึ่งชำระเป็นรายปี เมื่อรวมกันแล้วต้องไม่เกินร้อยละสองของรายได้จากการประกอบกิจการโทรคมนาคมของผู้รับใบอนุญาตหากตรวจสอบแล้วพบว่าผู้รับใบอนุญาตนำส่งค่าธรรมเนียมดังกล่าวเกินกว่าร้อยละสองของรายได้จากการประกอบกิจการโทรคมนาคมของผู้รับใบอนุญาตสำนักงานจะมีหนังสือแจ้งให้ผู้รับใบอนุญาตมารับค่าธรรมเนียมใบอนุญาตในส่วนที่ได้ชำระไว้เกินภายในระยะเวลาเก้าสิบวัน นับจากวันที่สำนักงานได้รับงบการเงินข้อ ๙ คณะกรรมการจะทบทวนค่าธรรมเนียมใบอนุญาตประกอบกิจการโทรคมนาคมทุกสามปีหรือตามความเหมาะสมเพื่อให้สอดคล้องกับสถานการณ์ข้อ ๑๐ ให้สำนักงานทำหน้าที่จัดเก็บค่าธรรมเนียมใบอนุญาตประกอบกิจการโทรคมนาคมและจัดให้มีระบบบัญชีค่าธรรมเนียมใบอนุญาตประกอบกิจการโทรคมนาคมตามมาตรฐานการบัญชีที่รับรองทั่วไปรวมทั้งจัดให้มีระบบการบริหารการจัดเก็บค่าธรรมเนียมใบอนุญาตประกอบกิจการโทรคมนาคมที่มีประสิทธิภาพสามารถตรวจสอบได้ข้อ ๑๑ ให้ผู้รับใบอนุญาตก่อนวันที่ประกาศนี้ใช้บังคับปฏิบัติตามประกาศนี้ตั้งแต่รอบรายได้จากการประกอบกิจการโทรคมนาคมตั้งแต่วันที่ ๑มกราคม ๒๕๕๖ เป็นต้นไปเว้นแต่ผู้รับใบอนุญาตการให้บริการอินเทอร์เน็ตแบบที่หนึ่งและแบบที่สองให้ปฏิบัติตามประกาศนี้ตั้งแต่วันถัดจากวันครบกำหนดชำระค่าธรรมเนียมใบอนุญาตในปี๒๕๕๖โดยคำนวณค่าธรรมเนียมใบอนุญาตที่พึงชำระจากรายได้จากการประกอบกิจการอินเทอร์เน็ตที่เกิดขึ้นตั้งแต่วันถัดจากวันครบกำหนดชำระค่าธรรมเนียมใบอนุญาตในปี๒๕๕๖ ถึงวันสิ้นรอบระยะเวลาบัญชีข้อ ๑๒ ในการปฏิบัติตามข้อ๑๑หากมีกรณีที่ผู้รับใบอนุญาตเห็นว่าได้ชำระค่าธรรมเนียมใบอนุญาตประกอบกิจการโทรคมนาคมและค่าธรรมเนียมใบอนุญาตให้ใช้คลื่นความถี่รวมกันแล้วเกินกว่าร้อยละสองของรายได้จากการประกอบกิจการโทรคมนาคมของผู้รับใบอนุญาตให้สำนักงานตรวจสอบและปฏิบัติตามข้อ ๘ โดยอนุโลมข้อ ๑๓ ให้ประธานกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ รักษาการตามประกาศนี้ประกาศณ วันที่ ๒๗ ธันวาคม พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก อัตราและเงื่อนไขการชำระค่าธรรมเนียมใบอนุญาตประกอบกิจการโทรคมนาคมแนบท้ายประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการโทรคมนาคม(ดูข้อมูลจากภาพกฎหมาย)อุษมล/ผู้จัดทำ๘ มกราคม ๒๕๕๖เอกฤทธิ์/ผู้ตรวจ๘ มกราคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๑๙๗ ง/หน้า ๔๘/๒๘ ธันวาคม ๒๕๕๕